மார்க்கடம் சூழ்ந்த வைப்பின் இளையவன் மருங்கு காப்ப, நாற் கடல் உடுத்த பாரின் நாயகன் புதல்வன், நாமப் பாற் கடல் சுற்ற, விற் கை வட வரை பாங்கு நிற்ப, கார்க் கடல் கமலம் பூத்தது எனப் பொலிவானைக் கண்டான்.	129 அள்ளி மீது உலகை வீசும் அரிக் குலச் சேனை நாப்பண், தெள்ளு தண் திரையிற்று ஆகி, பிறிது ஒரு திறனும் சாரா வெள்ளி வெண் கடலுள் மேல்நாள் விண்ணவர் தொழுது வேண்ட, பள்ளி தீர்ந்து இருந்தான் என்னப் பொலிதரு பண்பினானை;	130